CELEX: E2015J0024
Language: fi
Date: 2016-06-02 00:00:00
Title: Tuomioistuimen tuomio, annettu 2 päivänä kesäkuuta 2016, asiassa E-24/15, Walter Waller vastaan Liechtensteinische Invalidenversicherung (sosiaaliturvajärjestelmien yhteensovittaminen – asetuksen (EY) N:o 987/2009 87 artiklan 2 kohta – lääketieteellisten havaintojen sitova vaikutus)

2.3.2017   
            
            
               FI
            
            
               Euroopan unionin virallinen lehti
            
            
               C 66/31
            
         TUOMIOISTUIMEN TUOMIO,
   annettu 2 päivänä kesäkuuta 2016,
   asiassa E-24/15,
   Walter Waller vastaan Liechtensteinische Invalidenversicherung
   (sosiaaliturvajärjestelmien yhteensovittaminen – asetuksen (EY) N:o 987/2009 87 artiklan 2 kohta – lääketieteellisten havaintojen sitova vaikutus)
   (2017/C 66/10)
   Asiassa E-24/15, Walter Waller vastaan Liechtensteinische Invalidenversicherung, Liechtensteinin ruhtinaskunnan muutoksenhakutuomioistuin (Fürstliches Obergericht) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle pyynnön, joka koskee sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 87 artiklan 2 kohdan tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 2 päivänä kesäkuuta 2016 tuomion, jonka tuomiolauselma on seuraava:
   
               1.
            
            
               Asetuksen (EY) N:o 987/2009 87 artiklan 2 kohta estää velallislaitosta riitauttamasta oleskelu- tai asuinpaikan laitoksen tekemiä lääketieteellisiä havaintoja hallinnollisessa menettelyssä.
            
         
               2.
            
            
               Asetuksen (EY) N:o 987/2009 87 artiklan 2 kohdassa mainittua sitovaa vaikutusta sovelletaan velallislaitoksen käynnistämää hallinnollista menettelyä seuraavissa tuomioistuinkäsittelyissä esillä olevan kaltaisessa tilanteessa.